**Domingo de Basavilbaso de la Presa**, nado en Llodio (Áraba) o 1 de setembro de 1709 e finado en Bos Aires o 9 de maio de 1775, foi un comerciante de orixe vasca, emigrado a Bos Aires e que organizou o correo no vicerreinado do Río da Prata e tamén instalou o primeiro alxibe para purificar a auga en Bos Aires.

Traxectoria
-----------

De orixe bilbaíña, Domingo de Basavilbaso marchou a América para traballar co negocio dun tío seu en Montevideo cando tiña dezaoito anos. Casou cunha crioula de Bos Aires, María Ignacia de Urtubia y Toledo en 1730, e estableceuse nesa cidade e accede á vida pública primeiro como alcalde do cabido (1736), e despois como síndico (1745) e rexedor (1767).

Por mor dos seus cargos viaxou por todo o Río da Prata que naquel entón carecía dunha rede de correos regular e Basavilbaso logrou autorización, en 1747, para establecer o correo entre Bos Aires e Potosí para chegar a Lima, daquela capital do vicerreinado. A data deste acontecemento considérase a do nacemento do *Correo Fixo* (regular) no Río da Prata (17 de xuño de 1748). Por iso, é considerado o *pai do servizo de correo na Arxentina*. Posteriormente estableceu o correo entre Bos Aires e Santiago de Chile.

En 1766 era un dos principais comerciantes da cidade; e en maio de 1767, coa organización do correo ultramariño establecido polo marqués de Grimaldi, Domingo é nomeado administrador do correo marítimo de Bos Aires que desde Montevideo traía o correo procedente de España do Correo Ultramarino A Coruña-Montevideo. Un paquebote unía estes dous portos cada tres meses, e unha vez separadas as cartas, expedíanse a través do Paraná até Santa Fe; cruzaban os Andes até Santiago de Chile; outras a través de Córdoba, chegaban a Potosí, A Paz ou Cuzco; ou empregando corredoiras incas chegaban a Quito e polo Magdalena e despois a cabalo alcanzaban Cartaxena de Indias. Tamén creou a figura do carteiro que xa existía na península.

En 1771, retirouse e deixou o posto a seu fillo Manuel que edificou a Casa de Correos de Bos Aires.

Notas
-----

1. ↑  "los basavilbaso". *web.archive.org*. Archived from the original on 11-05-2009. Consultado o 19-09-2017.
2. ↑  Blecua, José Manuel; Gutiérrez, Juan; Sala, Lidia (1998). *Estudios de grafemática en el dominio hispánico*. Salamanca: Ediciones Universidad de Salamanca. p. 86. ISBN 84-7481-890-7.
3. 1 2  Torres (2014), p. 87-88
4. ↑  Torres (2014), p.222
5. ↑  "Historia. El inicio". *correoargentino.com.ar*. Consultado o 19-09-2017.
6. ↑  Aguirrezabala, Marcela (2006). *De prácticas, comportamientos y formas de representación social en Buenos Aires (XVII-XIX)*. Bahía Blanca: Universidad Nacional del Sur. p. 310. ISBN 987-1171-52-8.
7. ↑  Contreras (2014), p. 88
8. ↑  Gutiérrez de los Ríos, Carlos (2017). *Vida de Carlos III*. Red ediciones. p. 167. ISBN 978-84-9816-150-2.
9. 1 2  Lesser (2003), p. 153
10. ↑  "Bruno Ramírez, el primer cartero". *correoargentino.com.ar/*. Consultado o 19-09-2017.
11. ↑  "Emisiones - 1998". *web.archive.org*. Archived from the original on 20-02-2011. Consultado o 19-09-2017.

Véxase tamén
------------

### Bibliografía

* Lesser, Ricardo (2003). *Los orígenes de la Argentina: historias del Reino del Río de la Plata*. Bos Aires: Editorial Biblos. ISBN 950-786-367-2.
* Contreras, Leonel (2014). *Historia cronológica de la ciudad de Buenos Aires 1536-2014*. Bos Aires: Dunken. ISBN 978-987-02-7306-6.

* Torres, Juan Lucio (2014). *El español como soldado argentino: Participación en las campañas militares por la libertad y la independencia*. Madrid: Ediciones de la Torre. ISBN 978-84-7960-578-0.

### Outros artigos

* Correo Ultramarino A Coruña-Montevideo

|  |  |
| --- | --- |
| Control de autoridades | 
* Wd: Q3396165
* WorldCat
* VIAF: 713145858059023021644
* Auñamendi: 25679
* DBE: domingo-de-basabilbaso-o-basavilbaso-y-de-la-presa

 |